**Број: 220-1177-1/2019-09**

**ОПШТИНСКА УПРАВА ОПШТИНЕ КНИЋ, КАНЦЕЛАРИЈА ЗА ИНВЕСТИЦИЈЕ,** на основу захтева Туристичке организације општине Кнић, ради одржавања манифестације „ Вашари у Книћу - Книћанско лето“, а у циљу заштите јавног пута и безбедности саобраћаја на јавном путу, на основу члана 64. и 66. Закона о јавним путевима ( „ Службени гласник РС“, бр.41/2018 и 95/2018) доноси

**Р Е Ш Е Њ Е**

**ЗАБРАЊУЈЕ СЕ** саобраћај у насељеном месту Кнић и то: саобраћај у насељеном месту Кнић од скретања за Горњу малу на раскрсници код Максија до зграде ЈКП Комуналац Кнић у дужини од 80м на кп.бр. 26 КО Кнић, као и улици од ЈКП '' Комуналац '' Кнић до ветеринарске станице у Книћу,у дужини од 120м на кп.бр. 2186 КО Кнић, због одржавања манифестације „Вашари у Книћу - Книћанско лето“ у насељеном месту Кнић у дане од 18.08.2019. године (недеља) од 12:00 часова до 20.08.2019. године (уторак) до 06:00 часова.

***О б р а з л о ж е њ е***

Дана 05.08.2019.године Општини Кнић-Општинској управи-Канцеларији за инвестиције достављен је захтев Туристичке организације општине Кнић за затварање улица у Книћу у циљу организовања манифестације'' Вашари у Книћу - Книћанско лето''.У захтеву који је достављен, наводи се да је у циљу организовања напред поменуте манифестације потребно извршити затварање следећих улица: од скретања за Горњу малу на раскрсници код Максија до зграде ЈКП Комуналац Кнић у дужини од 80м на кп.бр. 26 и на кп.бр. 1781 КО Кнић, као и улици од ЈКП '' Комуналац '' Кнић до ветеринарске станице у Книћу,у дужини од 120м на кп.бр. 2186 КО Кнић

Узимајући у обзир велики број посетилаца манифестације у циљу заштите јавног пута и безбедности саобраћаја на коловозу решење је донето као у диспозитиву.

У Книћу, 12.08.2019.год.

**КАНЦЕЛАРИЈА ЗА ИНВЕСТИЦИЈЕ**

**Дејан Радовановић,координатор**